TAUNET 


Eng' taunet, ko kitoi Kiptaiyat koyai kipsengwetisiek ak 

ng'ony. 2 Ak kimagomi kiy ng'ony ak kimagotinyei iton; ak 
kimi mesundeito baragutab riret; kiwendote Tamirmirietab 
Kiptaiyat baragutab beek. 3 Ak kimwa Kiptaiyat kole, Ingo- 
lapkeit; kolapkeit. 4 Kigeer anyun Kiptaiyat lapkeiyet, kole mie: 
ak kiibesio Kiptaiyat lapkeiyet ak mesundeito. 5 Kiguure Kiptaiyat 
lapkeiyet Bet, ak kiguure mesundeito Kemoi, ak kiek koskoleny 
ak kiek karon, betut agenge. 

6 Kimwa Kiptaiyat kole, Ingobiit soet eng? kwenutab beek, si 
kobesio beek chu ak beek chun. 7 Ak kiyai Kiptaiyat soet, ak 
kiibesio beek che mi kureretab soet ak che mi baragutab soet, ak 
kiyaak kou noto. 8 Kiguure Kiptaiyat soet Kipsengwet, ak kiek 
koskoleny ak kiek karon, betut ne bo aeng’. 

9 Ak kimwa Kiptaiyat kole, Ingoyumjigei beek yeto agenge 
che mi kureretab kipsengwetisiek, ak ingotok emet ne mami beek; 
ak kiyaak kou noto. 10 Ak kiguure Kiptaiyat emet ne mami beek 
Ng'ony; ak kiguure beek che kagoyumgei Nyanjosiek: ak 
kigeer anyun Kiptaiyat kole mie. 11 Ak kimwa Kiptaiyat kole, 
Ingobityo suswek eng’ ng'ony, ketik alak tugul che mengechen 
che bo timin, che iyei keswek, ak ketik che bo logoek che iyei 
logoek kou kergeindanywa che tinyei keswekwak eng? orinywa 
eng’ ng'ony; ak kiyaak kou noto. 12 Kibityo anyun suswek eng’ 
ng'ony, ketik alak tugul che mengechen che bo timin che iyei 
keswek kou kergeindanywa, ak ketik che iyei logoek, che tinyei 
keswekwak, eng’ orinywa kou kergeindanywa, ak kigeer Kiptaiyat 
kole mie. 13 Ak kiek koskoleny ak kiek karon, betut ne bo somok. 

14 Ak kimwa Kiptaiyat kole, Ingobiit tuguk che iluu eng’ 
soetab kipsengwetisiek si kobiit kobesio bet ak kemoi; si koek 
choto kaborunaik, che bo arawek, ak betusiek ak kenyisiek; 
15 Ingoek choto che iluu eng’ soetab kipsengwetisiek si kobiit 
koluuchi ng'ony: ak kiyaak kou noto. 16 Kiyai Kiptaiyat tuguk 
che iluu aeng? che eechen; si kobiit koboi ne o bet, ak koboi 
kemoi ne ming’in, koboto kecheik. 17 Kiinde Kiptaiyat choto 

soetab kipsengwetisiek si kobiit koluuchi ng'ony, 18 Si koboi bet 
ak kemoi, kobesio lapkeiyet ak mesundeito, ak kigeer Kiptaiyat 
kole mie. 19 Ak kiek koskoleny ak kiek karon betut ne bo ang'wan. 

20 Ak kimwa Kiptaiyat kole, Ingochang'a koek ng'isiat tuguk 
che soptos eng’ beek, ingotirirenso taritik eng? baragutab ng'ony 
eng’ soetab kipsengwetisiek. 21 Ak kitoi Kiptaiyat koyai niirenik 
che eechen, ak kiy age tugul ne sobei, ne wendote beek, eng’ 
chang'indo, kou kergeindanywa, ak tarit age tugul kou kergeinda- 
nyi, ak kigeer Kiptaiyat kole mie. 22 Kiiberur Kiptaiyat ichek, 
kolenji, Oiiye, otesage, onyi beekab nyanjosiek, ak ingotesogis 
taritik eng? ng'ony. 23 Ak kiek koskoleny ak kiek karon, betut 
ne bo mut. 

24 Kimwa Kiptaiyat kole, Ingoii ng'ony tuguk che soptos kou 
kergeindanywa, tuga, ak che ichutegei, ak tiong'ik che bo ng'ony 
kou kergeindanywa, ak kiyaak kou noto. 25 Ak kiyai Kiptaiyat 
tiong'ik che bo ng'ony kou kergeindanywa, ak tuga kou kergei- 
ndanywa; ak tuguk tugul che ichutegei eng? ng'ony kou kergei- 
ndanywa: ak kigeer Kiptaiyat kole mie. 26 Kimwa Kiptaiyat 
kole, Ongeyai chito eng’ itondanyo, kou kergeindanyo: ak ingoboi 
ichek njirenik che mi nyanjosiek, ak taritik che mi soet, ak tuga, 
ak che mi ng'ony komugul, ak tiong’ik tugul che ichutegei ng'ony. 
27 Kitoi anyun Kiptaiyat koyai chito eng’ itondanyi, kitoi koyai 
chito eng’ itondab Kiptaiyat; kitoi koyai muren ak tie. 28 Ak 
kuberur Kiptaiyat ichek; ak kilenji Kiptaiyat ichek, Oiiye, 
otesage, si onyi ng'ony; ak obou; ak olaitorane njirenik che bo 
nyanjosiek, ak taritik che bo soet, ak kiy age tugul ne sobei ne 
wendote ng'ony. 29 Ak kimwa Kiptaiyat kole, Ogeero, kaagonok 
ketik alak tugul che mengechen che bo timin che tinyei keswek 
che mi baragutab ng'ony, ak ket age tugul ne tinyei logoekyik 
keswek, koek amitwogikwok. 30 Kaagochi anyun ketik alak tugul 
che mengechen che nyalilen koek amitwogikab tiony age tugul 
ne bo ng'ony; ak tarit age tugul ne bo soet, ak kiy age tugul ne 
ichutegei ng'ony ne tinyei kabusetab sobondo; ak kiyaak kou noto. 
31 Ak kigeer Kiptaiyat tuguk tugul che kigagoyai kole miachen 
mising’ inne. Ak kiek koskoleny ak kiek karon, betut ne bo lo. 


) Kiiges anyun yaetab kipsengwetisiek ak ng'ony ak chang'inda- 
nywa tugul. 2 Kiiges Kiptaiyat boisionikyik che kigagoyai 

eng’ betut ne bo tisab; ak kiimuny eng’ betut ne bo tisab eng’ 
boisionikyik tugul che kigagoyai. 3 Ak kiiberur Kiptaiyat betutab 
tisab, kotaban: amu kiimuny eng’ betunoto eng’ SSOR tugul 
che kitoi Kiptaiyat koyai. ; 

4 Chu taunaik che bo .kipsengwetisiek ak ng’ ony eng’ betunoto 
ne kiyae Jehovah Kiptaiyat kipsengwetisiek ak ng'ony. 5 Kitomo 
kobiit ket ne bo kewet eng’ ng'ony, ak kitomo kobityo ketik alak- 
tugul che mengechen che bo kewet: amu kitomo kogochi Jehovah | 
Kiptaiyat korobonji ng’ony?’ ak kimagomi chi ne ibati ng ony. : 
6 Ago kitogosta kibungweret eng? ng'ony; ak kirobonji ngony 
komugul. 7 Ak kiyai Jehovah Kiptaiyat chito eng’ ng'ung'unyek, 
ak kobusyi serunekyik kabuset ne bo sobondo; kiek, anyun,. 
chichoto, chito ne sobei. 8 Kigol Jehovah Kiptaiyat mbaret eng 
Eden eng’ komostab kong’asis, ak konde oloto chichoto kigagoyai. | 
9 Ak kiugochi Jehovah Kiptaiyat kobit ket age tugul eng’ ng'ony 
ne kararan eng’ keeret, ak ne mie eng’ amet; ak ketit ne bo sobondo. 
eng’ kwenutab mbaret, ak ketit ne bo naet ne kinae ne mie ak ne: 
ya. 10 Ak kimong'une Eden ainet ne ibisi mbaret; yeitio kopchei- 
gei eng’ oloto, koek ainosiek ang'wan. 11 Kainetab ne bo tai ko 
Pison: noto ne yemei emet komugul ne bo Abila ole mi tahabu; 
12 miachen tahabu che bo emonoto: mitei bedola ak soam. 
13 Kiguure ainet ne bo aeng’ Gion: noto ne yemei emet komugul 
ne bo Kus. 14 Kiguure ainet ne bo somok Hidikel; noto ne wendi 
komostab kong'asis ne bo Asiria. Kiguure ainet ne bo ang'wan 
Euprate. 15 Kiimut Jehovah Kiptaiyat chito kwo kotebe. 
mbaretab Eden si kobiit kosemberi ak koribei. 16. Kingat: 
Jehovah Kiptaiyat chichoto, kolenji, Imuchi iam logoek che bo 
ket age tugul ne imache ne mi mbaret; 17 ago amat iam che bo 
ketit ne bo naet ne kinae ne mie ak ne ya; amu eng’ betut ne keam.: 
che bo ketoto, imee ne matiny. 

18 Kimwa Jehovah Kiptaiyat kole, Mamie kotebi chi inegei;. 
ayachini ne toreti ne kergei ak inendet. 19 Kiyai anyun Jehovah 
Kiptaiyat tiony age tugul ne bo ng'ony eng’ ng'ung'unyek, ak; 
tarit age tugul ne bo soet, ak kokwerichi chichoto tiong'ichoto 
2:12 bedola manget ne u mwaita ne sengelel; ng'uu ne anyiny, ne 

bunu ketit ne bitei eng' emotinwekab kong'asis. 
soam koik che bichien eng’ alyet, che nyalilen, che kinyorjin. 


emetab Abila. 
2:14 Hidikel kainet age ko Tigris. 

kogeer ole tochindoi kainaik; ak kainet ne kiguure chichoto kiy 
age tugul ne sobei eng? choto, ko kiek kainennyi noto. 20 Ak 
kitochi chichoto tuga tugul kainaik, ak taritik che bo soet, ak tiony 
age tugul ne bo ng'ony; ago kimabiit ne toreti chichoto ne kergei 
ak inendet. 21 Kiigochi anyun Jehovah Kiptaiyat chichoto 
ruondo ne nyigis, konuch: ak konem karasta agenge, ak kotuge 
yoto panyek kogeere karasata: 22 Ak kiyai Jehovah Kiptaiyat 
karasata kiinemune chichoto, koek kwondo; ak komutyi chichoto. 
23 Ak komwa chichoto kole, Ni anyun nguno ko kowet ne bo 
kowekyuk, ak panyek che bo panyekab bortanyu: kiguure kai- 
nennyi Kwondo, amu kaginemune Muren. 24 Amu noto anyun, 
metoi mureno kwandanyi ak kamennyi ak konamgei ak kwondanyi; 
ak koek ichek borto agenge. 25 Ak kitebyei tuwai ach ngor, 
chichoto ak kwondanyi, ak kimagolilandos. 


3 Ki ng'olindet ndaret kosiir tiony age tugul ne bo ng'ony ne 
kigagoyai Jehovah Kiptaiyat. Kilenji anyun kwondo, Tos, 
iman kimwa Kiptaiyat kole, Amat oam logoek che bo ketit age 
tugul ne bo mbaret? 2 kolenji kwondo ndaret, Kichamwech keam 
logoek che bo ketikab mbaret: 3 Ago kimwa Kiptaiyat kole, 
Amat oam logoek che bo ketit ne mi kwenutab mbaret, amat otwa, 
si mobegu. 4 Kolenji ndaret kwondo, Iman, mobegu: 5 Amu 
ingen Kiptaiyat kole, eng' betut ne koam che bo ketoto koyotogis 
konyekwok, ak ogergeitu ak Kiptaiyat, onal ne mie ak ne ya. 
6 Ak ye kingogeer kwondo kole mie ketoto eng' amet, ak ko 
kararan eng' konyek, ak ko ketit ne kichamei ne ing'omiti chi, 
kobut anyun logoekyik koam; ak kogochi manong'otiondennyi ne 
kimi tuwai koam agine. 7 Koyotogis anyun konyekwak ichek 
tuwai, ak konai kole mi ach ngor; konabanab anyun sogekab 
mogoiywet, konapchigei ngoroik che kigermenegei. 8 Ak kigas 
cheetab Jehovah Kiptaiyat kowendoti eng? mbar ye kigagogaititit 
koskoleny; koung'gei koistoegei ole mi Jehovah Kiptaiyat chi- 
choto ak kwondanyi, eng’ ketik orit che mi mbar. 

9 Koguur anyun Jehovah Kiptaiyat chichoto, kolenji, Imi ano? 
10 Kowolji inendet, kolenji, Kagas kuting'ung' eng? mbar, ak 
kaiywei, amu ami ach ngor, kaung'gei anyun amu noto. 11 Ak 
komwa kole, Ng'o ne kamwaun kole, Imi ach ngor? Keam che 
bo ketoto kiang'atin ale amat iam? 12 Kolenji chito, Kwondo ne 

kugona ketebi tuwai, inendet ne kagona che bo ketit, ak kaam. 
13 Kolenji Jehovah Kiptaiyat kwondo, Nee ni keyai? Kole kwo- 
ndo, Keberbera ndaret ak kaam. 14 Kolenji Jehovah Kiptaiyat 
ndaret, Amu kaiyai kii, kagichubin keistaenen tuga tugul, ak 
tiony age tugul ne bo ng'ony; ichutegei moeng'ung', ak iame 
ng'ung'unyek betusieguk tugul kote isobe; 15 ak ande bunyondit 
kwenung’wong’ inye ndaret ak kwondo; ak kwenutab iyoteng'ung'” 
ak nenyi; ak kotui meting'ung', ak iguoten aginye kwariannyi. 
16 Kolenji kwondo anyun, Atesun mising' nyalildang'ung' eng 
manageng'ung”; isiche lagok eng? ng'wonindo; ak inyali mano- 
ng'otiondeng’ung? eng? mageng'ung', ak koboun. 17 Kolenji 
anyun Adam, Amu kegas ng'alekab kwondang’ung’, ak kaiam che 
bo ketit ne kiang'atin, ale, Amat iam che bo ketoto: kagichub 
ng'ony agobo inye; iame che bo ng'ony eng” nyalilda betusieguk 
tugul, kote isobe; 18 iiun ng'ony katok ak katablelinik; ak iame 
 ngwek alak tugul che bo emet; 19 ak iame amitwogik eng’ kaotik 
che bo togeng'ung', kot iweekyigei ng'ony; amu kiginemunenen 
noto; amu 1 ng'ung'unyek, ak iweekyigei ng'ung'unyek. 20 Ak 
kiguure Adam kwondanyi Awa; amu inendet kametab tugul che 
soptos. 21 Ak kinapchi Jehovah Kiptaiyat Adam ak kwondanyi 
sumotik, ak kolokyi. 

22 Ak kimwa Jehovah Kiptaiyat kole, Ogeero; kagogergeit 
chichi ak age eng’ achek, ne ingen ne mie ak ne ya; ak nguno 
anyun, ko si mata koyogoito eunnyi, ak kobut kogeny che bo 
ketitab sobondo, ak koam, ak kosob koigeny: 23 Eng’ noto anyun, 
kiimaanda Jehovah Kiptaiyat inendet eng? mbaretab Eden, si 
kobiit kobat ng'ony ole kiginemune. 24 Kion anyun chichoto 
komanda, ak konde Kerubi kotebe komostab kong'asis ne bo 
mbaretab Eden, ak rotwetab chok ne ilyeli ne tokyingei komosi ak 
komosi, koribe oret ne wendi oldab ketitab sobondo. 


